|  |  |  |
| --- | --- | --- |
| Tantárgy neve: Tudásgazdaság | **Kódja: LMG\_ES112G5** | **Kreditszáma: 5** |
| A tanóra típusa[[1]](#footnote-1): szem és száma: 15 | | |
| A számonkérés módja (koll./gyj./egyéb[[2]](#footnote-2)): gyakorlati jegy | | |
| A tantárgy tantervi helye (hányadik félév)4 | | |
| Előtanulmányi feltételek *(ha vannak)*: | | |
| **Kompetenciák:**  **Tanári: 4,5,8,9**   * A tanulók műveltségének, készségeinek és képességeinek fejlesztése a tudás felhasználásával * Az egész életen át tartó tanulást megalapozó kompetenciák * Szakmai együttműködés és kommunikáció * Önművelés, elkötelezettség a szakmai fejlődésre   **Szakterületi: 1., 5., 7., 8.**   * személyiség és az emberi jogok tiszteletére nevelés * más kultúrák megismerése és elfogadása * demokratikus intézményrendszer használatához szükséges ismeretek és képességek erősítése * tervezéshez, irányításhoz szükséges ismeretek erősítése   **Tudás:**  Társadalomismereti és gazdasági tudás-elemek:  a gazdaságban végbemenő változások, és ezek hatása a társadalmi folyamatokra; a globalizáció, integráció fogalmai, az ICT munkát és magánéletet átalakító hatása.  **Attitűdök/nézetek:** Innováció iránti elkötelezettség; az oktatás és gazdaság szoros kapcsolatrendszerének, a humán tőke meghatározó szerepének elismerése  **Képességek:** Társadalmi folyamatok dinamikus szemléletének képessége; a technológiai megújulás társadalomra gyakorolt hatásainak érzékelése; elemző-képesség; lényeg-látás.  **Cél:** A hallgatók az ezredforduló új gazdasági kihívásai alapján érzékeljék a tudástőke és az emberi tőke megnövekedett jelentőségét. Kapjanak áttekintést az oktatási és a gazdasági szféra együttműködésének újszerű formáiról. Váljanak képessé a tudásalapú társadalom kritériumainak és működési jellemzőinek értelmezésére.  **Tartalom:** A technikai fejlődés kölcsönhatása a társadalmi és természeti viszonyokkal A társadalmi traumák több generációs hatásai, a kollektív és a személyes emlékezet, viszonyuk a történelemmel . Új jelenségek, tendenciák a gazdaságban (a vállalatok piaci alkalmazkodásának új módjai: a rugalmas specializáció, a tömeges testreszabás; „lágyuló gazdaság” – szolgáltatás áruk). Versenyképesség-értelmezések. A versenyképesség fő tényezői. A szellemi tőke és a humán tőke; a humán tőke jelentőségével kapcsolatos elméletek. Az ICT hatása a szervezeti működésre, a munkavégzésre és a tanulásra. A munkavállaló az információgazdaságban. Változások a fogyasztó magatartásában.  Az oktatás és a tudás alapú gazdaság. A life-long learning. A formális, nonformális és informális tanulás.  **Módszerek:** Az **előadások** feltárják az új társadalmi jelenségek lényegét, kialakulásának folyamatát; a szemináriumokon –a hallgatók aktivitására és team-munkájára építve- egy-egy részletkérdés elemzése történik. Minden hallgató ír és bead egy **esszé**t; **csoportmunká**ban elemzéseket végeznek és **prezentáció**val alátámasztott **kiselőadás**ban számolnak be az eredményekről.  **Követelmények, a tanegység teljesítésének feltételei:**  A félév során minden résztvevő **három jegyet szerez**: a beadott házi feladatra (esszé), a félév második felében írott ZH-ra, és a kutatási feladatot megoldó team munkájában való részvételre (minden hallgató részt vesz egy 4-5 fős kis kutató team-ben). **A gyakorlati jegy a három feladatra kapott jegyek átlaga.** | | |
| **Irodalom:**   1. Szántó Zoltán – Lengyel György: Gazdaság. Fejlemények az ezredfordulón. Kiegészítő részfejezet Andorka Rudolf: Bevezetés a szociológiába. (Budapest: Osiris 2006. 2 javított és bővített kiadás) c. könyvéhez. 2. Szabó Katalin – Hámori Balázs: Információ-gazdaság Akadémiai Kiadó, Bp., 2006. 3. Gáspár – Gervai – Hideg – Horváth – Nováky – Trautmann: Bevezetés az információs társadalomba Képzőművészeti Kiadó és Nyomda, Bp., 1999. 4. Hideg Éva – Nováky Erzsébet: Szakképzés és jövő Aula Kiadó, Bp., 1998. 5. Memorandum az egész életen át tartó tanulásról EC dokumentum 6. Kocsis Éva – Szabó Katalin: Technológiai korszakhatáron (Rugalmas technológiák – regionális hálózatok) OMFB, Bp., 1996. | | |
| **Tantárgy felelőse** (*név, beosztás, tud. fokozat*)**: Dr. Kádek István PhD, főiskolai tanár** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Kádek István PhD, főiskolai tanár** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)